Број: 11-Г-5661/22

# Дана, 02.12.2022.

На основу члана 70. Закона о јавним набавкама („Службени гласник БиХ“, број 39/14) и члана 14. Правилника о јавним набавкама Градске управе Града Бања Лука („Службени гласник Града Бања Лука“, број 34/19, 23/21 и 42/21), Градоначелник Бање Луке доноси

## **О Д Л У К У**

**I**

Прихвата се приједлог Комисије за јавну набавку„**Изградња издигнуте пјешачке платформе у пјешачкој зони**“, број јавне набавке 15-404-533/22.

**II**

Утврђује се да су обје примљене понуде ГП „ГРАДИП“ д.о.о. Прњавор и „КОЗАРАПУТЕВИ“ д.о.о. Бања Лука прихватљиве за уговорни орган.

**III**

Понуђач ГП „ГРАДИП“ д.о.о. Прњавор бира се као најповољнији понуђач у поступку јавне набавке број 15-404-533/22, јер је понудио најнижу цијену у износу од 198.519,94 КМ са ПДВ-ом.

**IV**

Уговорни орган закључиће уговор о јавној набавци са најповољнијим понуђачем из тачке III по под условима утврђеним у тендерској документацији. Прије закључења уговора најповољнији понуђач дужан је, у року од 8 (осам) дана од дана пријема обавјештења о избору, уговорном органу доставити документе којима доказује своју личну способност. Ови документи су наведени у члану 45. став (2) тачке од а) до д) Закона о јавним набавкама („Службени гласник БиХ“ број 39/14). Потребно је доставити оригинале или овјерене фотокопије наведених докумената, с тим што ови документи не смију бити старији од три мјесеца рачунајући од дана подношења понуде. У истом року најповољнији понуђач дужан је доставити уговорном органу и овјерену фотокопију лиценце за грађење, односно извођење грађевинских радова на објектима за које грађевинску дозволу издаје орган ЈЛС, и то за извођење радова нискоградње, издату од стране Министарства за просторно уређење, грађевинарство и екологију Републике Српске

## **О б р а з л о ж е њ е**

Одлуком градоначелника број 11-Г-5171/22 од 04.11.2022. године, покренут је отворени поступак јавне набавке „Изградња издигнуте пјешачке платформе у пјешачкој зони“. Рјешењем градоначелника број 11-Г-5172/22 од 04.11.2022. године, именована је Комисија за јавну набавку. Обавјештење о набавци је објављено на порталу јавних набавки дана 04.11.2022. године под бројем 320-1-3-538-3-403/22 и у Службеном гласнику БиХ, број 75/22, од 11.11.2022. године. Процијењена вриједност јавне набавке наведена у захтјеву за јавну набавку Одјељења за саобраћај и путеве износи 200.000,00 КМ без ПДВ-а. Критеријум за избор најповољнијег понуђача је најнижа цијена. Предвиђено је провођење е-аукције.

Тендерском документацијом је тражено да понуђачи доставе сљедеће доказе:

1. попуњен, потписан и овјерен печатом понуђача образац за понуду, а за групу понуђача податке о сваком члану групе понуђача, као и јасно одређење члана групе који је овлашћени представник групе понуђача за учешће у поступку јавне набавке, за комуникацију и за закључивање уговора;
2. изјава о испуњености услова из члана 45. став (1) тачка од a) до д) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
3. докази предвиђени чланом 46. ЗЈН; овјерена фотокопија актуелног извода из судског регистра (за правна лица), односно рјешења о регистрацији или увјерења о активном статусу (за физичка лица);
4. потписана и овјерена печатом понуђача изјава о прибављању и достављању лиценце за извођење радова нискоградње;
5. изјава o испуњености услова из члана 47. став (1) тачке од а) до д) и (4) ЗЈН и фотокопија биланса успјеха за 2021. годину;
6. докази техничке и професионалне способности како је тражено; списак изувршених уговора и потврде друге уговорне стране, а у складу са чланом 51. ЗЈН;
7. изјава у вези са чланом 52. став (2) ЗЈН (потписана од стране лица овлаштеног за заступање понуђача и овјерена од стране надлежног органа, општински/градски орган управе или нотар);
8. попуњен, потписан и овјерен печатом понуђача предмјер радова;
9. потписан и овјерен печатом понуђача нацрт уговора;
10. списак повјерљивих информација (ако их има);
11. датум понуде, потпис и печат овлаштеног лица понуђача;
12. попис докумената уз понуду;
13. овлаштење или пуномоћ за лице које попуњава обрасце изјава уколико исто није законски овлаштено за заступање понуђача;
14. банкарска гаранција за озбиљност понуде у износу од 3.000,00 КМ

 Рок за подношење понуда истекао је дана 25.11.2022. године, у 12:00 часова. Истога дана у 12:40 часова Комисија је извршила јавно отварање понуда и том приликом констатовала да су пристигле сљедеће понуде (цијене у КМ са ПДВ-ом):

|  |  |  |
| --- | --- | --- |
| Р.бр. | Назив понуђача | Цијена |
|  | ГП „ГРАДИП“ д.о.о. Прњавор................................................ | 233.977,54 |
|  | „КОЗАРАПУТЕВИ“ д.о.о. Бања Лука................................... | 198.718,65 |

Дана 28.11.2022. године Комисија за јавну набавку је приступила анализи и оцјени понуда и том приликом установила сљедеће:

Понуда број 1, ГП „ГРАДИП“ д.о.о. Прњавор, од 25.11.2022. године; коверта са понудом исправно затворена и запечаћена. Понуда је прихватљива за уговорни орган и садржи све документе предвиђене тендерском документацијом; образац за понуду, предмјер радова (образац за цијену), актуелни извод из судског регистра, изјаву у вези са чланом 45. ЗЈН, изјаву у вези са чланом 47. ЗЈН и фотокопију биланса успјеха, докази у вези са чланом 51. ЗЈН (списак извршених уговора и потврда друге уговорне стране), изјаву у вези са чланом 52. ЗЈН, нацрт уговора, изјаву у вези са достављањем лиценце за грађење (радови нискоградње) и банкарску гаранцију за озбиљност понуде.

Понуда број 2, „КОЗАРАПУТЕВИ“ д.о.о. Бања Лука, од 25.11.2022. године; коверта са понудом исправно затворена и запечаћена. Понуда је прихватљива за уговорни орган и садржи све документе предвиђене тендерском документацијом; образац за понуду, изјаву у вези са чланом 45. ЗЈН, актуелни извод из судског регистра, изјаву у вези са чланом 47. ЗЈН и фотокопију биланса успјеха, изјаву у вези са чланом 52. ЗЈН, предмјер радова (образац за цијену), докази у вези са чланом 51. ЗЈН (списак извршених уговора и потврда друге уговорне стране) нацрт уговора, изјаву у вези са чланом 52. ЗЈН, изјаву у вези са достављањем лиценце за грађење (радови нискоградње) и банкарску гаранцију за озбиљност понуде.

Стручни члан Комисије за јавну набавку је извршио рачунску контролу достављених понуда и установио да у истим нема рачунских грешака.

Е-аукција за је заказана за 02.12.2022. године са почетком у 13:00 часова. Почетна ранг-листа понуђача који су позвани да учествују у е-аукцији је сљедећа (цијене у КМ без ПДВ-а):

|  |  |  |
| --- | --- | --- |
| Р.бр. | Понуђач | Цијена |
|  | „КОЗАРАПУТЕВИ“ д.о.о. Бања Лука.............................. | 169.845,00 |
|  | ГП „ГРАДИП“ д.о.о. Прњавор........................................... | 199.980,80 |

Током трајања е-аукције једанпут је понуђена нова цијена понуде, а коначна ранг-листа понуђача који су учествовали у е-аукцији је сљедећа (цијене у КМ без ПДВ-а):

|  |  |  |
| --- | --- | --- |
| Р.бр. | Понуђач | Цијена |
|  | ГП „ГРАДИП“ д.о.о. Прњавор........................................... | 169.675,16 |
|  | „КОЗАРАПУТЕВИ“ д.о.о. Бања Лука.............................. | 169.845,00 |

Након одржане е-аукције Комисија за јавну набавку је одлучила да се уговорном органу упути приједлог за избор најповољнијег понуђача, према критеријуму најнижа цијена и окончала свој рад 05.12.2022. године. Уговорни орган је прихватио приједлог Комисије за јавну набавку и одлучено је као у диспозитиву.

Против ове одлуке може се изјавити жалба у писаној форми Канцеларији за разматрање жалби, Филијала Бања Лука, путем Градоначелника – Одсјека за јавне набавке, у року од 10 (десет) дана од дана пријема обавјештења о исходу поступка јавне набавке. Жалба се подноси у 3 примјерка, директно на протокол уговорног органа у канцеларију 14 Градске управе Града Бањалука или препорученом пошиљком.

|  |  |
| --- | --- |
|  |  |
|  | **Г Р А Д О Н А Ч Е Л Н И К** |
|  |  |
|  | **Драшко Станивуковић** |